Paulo Zubiarrain

Paulo Zubiarrain Otxotorena, izengoitiz Paulo Txikia eta Hernani Txikia (Hernani, Gipuzkoa, 1912ko irailaren 26a - ib., 2002ko apirilaren 4a)«Pablo Zubiarrain "Paulo Txikia" bertsolari hernaniarra atzo (4) zendu zen», Argia, 2002-04-05. bertsolaria izan zen.«Hernani Txikia», Bertsolaritzaren Datu-basea, Xenpelar Dokumentazio Zentroa.

 Bizitza 

Gaztetan artzain, gero fabrikan langile, eta azkenik, zapatagin izan zen bizibidez. Oso gazterik hasi zen bertsotan. Tolosan egindako txapelketa batengatik, saioak izaten hasi zen; eta plaza franko egina da, Gipuzkoan eta Nafarroa Garaian batik bat.

1981ean, Bertsolari Elkarteak omenaldi bat eskaini zien berari eta Antonio Eizmendi Loidi-Saletxeri.

Zahartzaroan, bertso-jartzeari ekin zion, eta bi liburu argitaratu zituen, harrezkero: Ia kantuz bezala (1985) eta Gaziak eta gozoak (1988).

 Idazlanak 
 Ia kantuz bezala (1985, Auspoa)
 Gaziak eta gozoak (1988, Auspoa)

 Erreferentziak 

Kategoria:Gipuzkoako bertsolariak
Kategoria:Hernaniarrak